
U   I M E   R E P U B L I K E   H R V A T S K E

P R E S U D A 

BEZ ODRŽAVANJA GLAVNE RASPRAVE

I

R J E Š E N J E



Općinski sud u Osijeku, po sucu Jadranki Oroz, u pravnoj stvari predlagatelja K. K., OIB: …, iz B., …, i predlagateljice W. A., iz B., …, radi razvoda braka, izvan ročišta, 29. rujna 2026.

p r e s u d i o   j e


I. Brak sklopljen dana ... u B., R., upisan u matici vjenčanih matičnog područja O., pod rednim brojem …, za godinu ..., između 

predlagatelja K. K., OIB: …, rođenog ... u O., i

predlagateljice W. A., r .A., rođene ... u G., 

           razvodi se temeljem odredbe članka 51. stavak 1. točka 1. Obiteljskog zakona („Narodne novine“ broj: 103/2015, 98/2019, 47/2020, 49/2023 i 156/2023)  


r i j e š i o   j e
         

Tužba tužitelja smatra se sporazumnim zahtjevom za razvod braka. 


II. Svaka stranka snosi svoj trošak postupka.	


Obrazloženje


1. Tužitelj je dana 14. kolovoza 2026. podnio ovome sudu tužbu radi razvoda braka. Navodi da su stranke bračni drugovi čija je bračna zajednica zasnovana ... u B., R., koja činjenica je upisana u matici vjenčanih matičnog područja O., pod rednim brojem … za ... godinu. Od 22.7.2026. stranke zajednički žive u O. na adresi …, koja je prebivalište i uobičajeno boravište tužitelja K. K. slijedom čega je prema čl. 3. Uredbi Vijeća EU 2019/1111 nadležan označeni sud. Odnosi među strankama su teško i trajno poremećeni te tužitelj smatra da među bračnim drugovima više nemaju razloga za održavanjem bračne zajednice, zbog čega predlaže da se njihov brak razvede. Stranke nemaju  zajedničke djece, zbog čega nemaju obvezu uređivanja roditeljske skrbi, niti obvezu provođenja postupka posredovanja prije razvoda braka pred HZSR.

2. Tuženici je dostavljena tužba na odgovor, te je ista u zakonskom roku dostavila odgovor na tužbu, navodeći da pristaje na zahtjev za razvod braka. S obzirom da 29.9.2026. napušta RH, te se vraća u U. i više se neće vraćati u Hrvatsku, iz tog razloga neće se moći odazvati na buduća ročišta vezana uz ovu tužbu. Suglasna je da se brak između nje i K. K. razvede kako je navedeno u tužbi.    

3. Stoga je sud tužbu tužitelja prihvatio kao sporazumni zahtjev za razvod braka u smislu odredbe članka 369. Obiteljskog zakona („Narodne novine“ broj: 103/2015, 98/2019, 47/2020, 49/2023 i 156/2023; dalje ObZ-a) i odlučio kao u izreci rješenja.

4. Kako su stranke postigle sporazum o svim odlučnim činjenicama i spornim pitanjima, sud je usvojio sporazumni zahtjev za razvod braka, te odlučio kao pod I. izreke presude, a temeljem članka 332.a Zakona o parničnom postupku ("Narodne novine" broj 53/91., 21/92., 111/99., 88/01., 117/03., 88/05., 2/07., 84/08., 123/08., 57/11., 148/11., 25/13., 89/14., 70/19., 80/22, 114/22 i 155/23; dalje: ZPP)

5.     Sud je odlučio da svaka stranka snosi svoje troškove, jer ih ni jedna od stranaka nije zahtijevala. 

6.      Slijedom izloženog odlučeno je kao u izreci presude i rješenja.

U Osijeku, 29. rujna 2026.
                  Sutkinja 
                   Jadranka Oroz  







UPUTA O PRAVNOM LIJEKU: 

Protiv ove presude nezadovoljna stranka ima pravo žalbe u roku 15 dana računajući od dana primitka prijepisa iste. 

Žalba se može podnijeti zbog bitnih povreda odredbi parničnog postupka ili zbog toga što je pristanak za razvod dan u bitnoj zabludi ili pod utjecajem prisile ili prijevare ili ako za donošenje presude nisu bile ispunjene pretpostavke određene Obiteljskim zakonom. Žalba se podnosi pismeno putem ovoga suda na rješavanje nadležnom županijskom sudu. 


DOSTAVITI: 
1. Predlagatelju
2. Predlagateljici
· nakon pravomoćnosti -
3. Matični ured O. 

